TANDA-TANDA BUKTI KENABIAN 


Segala puji bagi Allah, kami memujiNya, memohon 
pertolongan dan pengampunan dari-Nya, dan kami berlindung 
kepada Allah dari kejahatan diri dan amalan-amalan buruk kami. 
Sesungguhnya barangsiapa yang diberi petunjuk oleh Allah maka 
dia tidak akan sesat, dan barangsiapa yang Allah tidak memberi 
petunjuk kepadanya maka dia tidak akan dapat mencari jalan 
kebenaran. Dan aku bersaksi bahawa tiada tuhan yang layak 
disembah melainkan Allah, tiada sekutu bagiNya, dan aku 
bersaksi bahawa Muhammad itu hamba dan pesuruhnya, selawat 
dan salam yang banyak keatas baginda, ahli keluarganya dan para 
sahabat baginda. 


Amma ba'du: 


Wahai hamba-hamba Allah, bertaqwalah kamu kepada Allah 
dengan sebenar-benar taqwa, dan hendaklah kamu rasa diawasi 
oleh-Nya di waktu rahsia dan sembunyimu. 


Wahai orang-orang muslim: 


Allah telah mengutuskan para rasul untuk memberi petunjuk 
yang benar kepada makhlukNya, bagi menyempurnakan fitrah 
(perkara yang telah ditetapkan Allah bagi hamba-hambanya 
dalam hal pengenalan mereka tentangNya, mengtauhidkanNya, 
dan pengabdian mereka kepadaNya) mereka melalui sinaran 
wahyu yang dibawa. Selain itu, para rasul juga menyeru manusia 
untuk beribadah kepada Allah, beramal dengan amal kebaikan 
dan berakhlak dengan akhlak-akhlak yang mulia. Sesungguhnya 
keperluan manusia terhadap para rasul melebihi keperluan 
mereka terhadap makanan, minimum bahkan dirinya sendiri; 
demikian adalah kerana tiada jalan untuk menuju kebahagiaan, 
kejayaan dan keredhaan Allah subahanahu wa taala melainkan 

dengan bimbingan dari rasul-rasulNya. 


Hanya Allah Yang Maha Esa memiliki kekayaan, kekuasaan 
yang sempurna, dan ilmu yang menyeluruh. Kesemua rasul- 
rasulNya tidak memiliki tiga sifat-sifat tersebut melainkan apa 
yang telah Allah datangkan kepada mereka. Allah subhanahu wa 
taala berfirman kepada nabi-Nya Muhammad Sallallahu Alaihi 
Wassalam: (Katakanlah wahai Muhammad, “Aku tidak 
mengatakan kepadamu bahawa perbendaharaan Allah ada 
padaku, dan aku tidak pula mengetahui yang ghaib dan aku tidak 
pula mengatakan kepadamu bahawa aku seorang malaikat”) . 
Allah subhanahu wa taala telah mengkhususkan mereka dengan 
kekuatanNya, pengetahuanNya dan kekuasaanNya dengan tanda- 
tanda kenabian yang menakjubkan; bagi membuktikan kepada 
hamba-hambanya akan kebenaran para rasul Allah sepertimana 
yang telah diberitahu kepada mereka terdahulu. Sabda Rasulullah 
Sallallahu Alaihi Wasallam: «Tidak ada seorang nabi pun kecuali 
dikurniakan kepadanya beberapa keistimewaan yang khusus yang 
tidak boleh diserupai oleh apa-apa pun sehingga manusia 
beriman dengannya”.( Muttafagun alaih). 


Maka telah didatangkan seekor unta betina yang keluar 
dari sebuah batu buat kaum Nabi Soleh Alaihi Assalam. 


Manakala Nabi Ibrahim Alaihi Assalam telah dicampak 
kedalam api yang marak, tetapi api tersebut tidak dapat 
menyakitinya. 


Dan didatangkan pula kepada Nabi Musa Alaihi Assalam 
sembilan mukjizat yang jelas, terbelahnya lautan kepada dua 
bahagian apabila dipukul oleh tongkatnya, sehingga menjadi 
seperti dua buah gunung yang besar dan tongkatnya juga mampu 
berubah menjadi ular yang besar. 

Nabi Daud Alaihi Assalam pula telah dikurniakan dengan 
pengetahuan tentang bahasa burung-burung dan mampu 
berinteraksi dengannya. 


Adapun Nabi Isa Alaihi Assalam pula mampu 
menyembuhkan orang yang buta dan berpenyakit kusta, 
menghidupkan yang mati dengan izin Allah, dan mampu 
berbicara ketika dia masih seorang bayi yang kecil bagi 
membebaskan ibunya dari fitnah dan bagi menunjukkan mereka 
tentang keEsaan Allah Subhanahu wa taala. 


Dan diantara bukti-bukti kebenaran yang telah pun 
disaksikan oleh umat terdahulu, adalah: bahawasanya kisah 
sejarah para nabi terdahulu merupakan sejarah hidup yang baik- 
baik yakni tiada kejahatan yang mereka lakukan, kejujuran budi 
pekerti mereka, dan apa yang dilakukan oleh mereka hanyalah 
pertolongan dan balasan yang baik terhadap pengikut-pengikut 
mereka. Akan tetapi kaum mereka mendustakan dan menentang 
perjuangan dakwah yang dibawa. 


Allah Subhanahu wa taala telah kurniakan keatas Nabi kita 
Muhammad Sallallahu Alaihi Wasallam mukjizat yang paling 
hebat dengan bilangannya yang banyak. Syeikhul Islam -semoga 
Allah merahmatinya berkata: «bilangan mukjizatnya 
(Muhammad) melebihi dari seribu bentuk mukjizat, dan tidak ada 
sesuatu dari ilmu; iaitu ilmu berkaitan agama, didunia ini 
melainkan diambil dari khabar mutawatir (iaitu khabar yang 
diriwayatkan oleh banyak perawi dan mustahil untuk mereka 
bersepakat untuk membuat kebohongan atas hadith tersebut). 
Syariat yang dibawa oleh baginda Sallallahu alaihi wassalam 
merupakan mukjizat yang paling nyata”. Allah Subhanahu wa 
taala berfirman: Dialah yang telah mengutuskan RasulNya 

dengan membawa petunjuk dan agama yang benar, supaya Dia 
memenangkanya dan meninggikannya atas segala bawaan agama 
yang lain; dan cukuplah Allah menjadi saksi tentang kebenaran 
yang dibawa oleh RasulNya itu). 


Selain itu, diantara bukti-bukti kenabian Muhammad 
Sallallahu alahi wasallam: Khabar gembira yang telah diberitahu 
oleh para nabi terdahulu tentang kedatangan Muhammad 
Sallallahu alahi wasallam. Nabi Ibrahim telah memberitahu Nabi 
Ismail Alahima Assalam: $Wahai tuhan kami! Utuslah kepada 


mereka seorang rasul dari kalangan mereka sendiri, yang akan 
membacakan kepada mereka firmanmu dan mengajarkan mereka 
isi kandungan kitab AlQuran serta hikmat kebijaksanaan dan 
membersihkan hati dan jiwa mereka dari syirik dan maksiat. 
Sesungguhnya Engkaulah yang Maha Kuasa, lagi Maha 
Bijaksana? . Dan Isa Alaihi Assalam berkata: Dan memberikan 


berita gembira dengan kedatangan seorang Rasul yang akan 
datang kemudiannya selepasku — bernama Ahmad? | telah 


diturunkan padanya seorang malaikat yang datang kepadanya 
ketika baginda Sallallahu alahi wasallam masih kecil, membelah 
dadanya dan mengeluarkan bahagian yang kotor dari hatinya. 


Allah subhanahu wa taala telah memelihara Rasulullah 
Sallallahu alahi wasallam dari segala perbuatan jahiliyah sebelum 
perutusannya sebagai seorang nabi bahkan baginda membenci 
perbuatan tersebut, tidak pernah baginda Sallallahu alahi 
wasallam mempamerkan auratnya. Beliau juga tidak pernah 
menyentuh mana-mana berhala, tidak pernah minum arak, dan 
tidak pula melakukan jual beli dengan sesuatu yang diharamkan. 


Selain itu, risalah baginda Sallallahu alahi wasallam 

dipelihara oleh pengawal langit iaitu bintang-bintang yang akan 
dilontarkan kepada syaitan yang mencuba untuk mencuri dengar 
akan percakapan di langit. Jin telah berkata: Dan bahawa 


sesungguhnya kami telah berusaha mencari berita langit, lalu 
kami dapati langit itu penuh dengan pengawal-pengawal yang 
sangat hebat kawalannya dan dengan rejaman api yang menyalas. 


Dan diantara mukjizat baginda Sallallahu alahi wasallam 
yang masih kekal hingga ke hari ini, adalah AlQuran Alazim, 
serta ilmu pengetahuan dan keimanan yang dibawa oleh para 
pengikutnya. 


Demikian juga segala khabar dan perkara yang telah 
diceritakan secara terperinci kepada baginda Sallallahu alahi 
wasallam oleh Allah subhanahu wa taala tentang kejadian- 
kejadian ghaib yang terjadi pada masa lepas dan pada masa akan 
datang, kesemua perkara tersebut tidak akan dapat diketahui 
kecuali diberitahu oleh Allah Azza wa Jalla. Firman Allah 
subhanahu wa taala: Itu merupakan dari perkara-perkara yang 


ghaib yang kami wahyukan kepadamu wahai Muhammad 
Sallallahu alahi wasallam, yang engkau dan kaum engkau tidak 
mengetahuinya sebelum inis. 


Telah diceritakan kepada kita tentang perihal yang telah 
berlaku iaitu: kisah Adam Alaihi Assalam dan sujud para 
malaikat kepadanya manakala iblis angkuh dan enggan untuk 
sujud kepadanya, serta kisah-kisah yang terperinci tentang nabi- 
nabi terdahulu, kisah umat-umat terdahulu yang datang sebelum 
kita, kisah mengenai ashabul kahf serta kisah tentera bergajah. 


Allah Subhanahu wa taala telah mencabar makhlukNya untuk 
mendatangi hanya satu surah semisal AlQuran; tempoh cabaran 

ini telah diberikan olehNya sehingga tibanya hari kiamat kelak, 
tetapi tiada seorang pun yang mampu melakukannya. 


Allah Subhanahu wa taala berfirman tentang orang-orang 
kafir- iaitu penduduk-penduduk kota Mekah yang mempunyai 
kuasa ketika itu -: $Kumpulan mereka yang bersatu itu tetap akan 


dikalahkan dan mereka pula akan berpaling laris. Ini telah pun 


dibuktikan selepas bertahun-tahun berlalu. Maka aku melihat 
bagaimana orang-orang muslim menentang pembesar-pembesar 
quraish sebelum tibanya hari Badr, lalu baginda Sallallahu alaihi 
wasallam bersabda: «Di situlah tempat terbunuhnya si fulan- 
sambil menunjukkan ke tanah- disini, dan disini. Anas berkata: 
“Dan tidak satupun tempat-tempat yang ditunjukkan oleh 
baginda itu berjauhan dengan tempat tewasnya orang-orang yang 
ditunjukkan dengan tangan Rasulullah Sallallahu alaihi 
wassalam” (H.R Muslim), dan baginda Sallallahu alahi wasallam 
telah pergi ke Khaibar dan bertakbir disana. Dan baginda Sallahu 
alaihi wasallam bersabda: «Khaibar telah binasa”, maka Allah 
telah membuka kota Khaibar untuk baginda Sallallahu alaihi 
wasallam. 


Seterusnya Rasulullah Sallallahu alahi wasallam telah 
mengutuskan para sahabatnya ke Mu'tah untuk memerangi 
empayar Rom, dan baginda Sallallahu alaihi wassalam meratapi 
para syuhada’ mereka sebelum datangnya khabar tentang mereka. 
Yakni kesyahidan para sahabatnya telah diberitahu oleh Allah 
Subhanahu wa taala. 


Dan Rasulullah Sallallahu alaihi wasallam memberitahu 
bahawasanya kerajaan Parsi akan menewaskan kerajaan Rom 
semasa hidup baginda. Dan ketika datangnya orang utusan Kisra 
dengan sepucuk surat baginda Sallallahu alaihi wasallam 

mengatakan kepadanya: «Sesungguhnya tuhan kami telah 
membunuh tuanmu, iaitu raja kamu pada malam ini” (H.R 
Ahmad). 


Dan ketika baginda Sallallahu alahi wasallam didalam 
perjalanan menuju ke Tabuk, baginda bersabda: «angin akan 
bertiup kencang keatas kalian, maka jangan seorang pun diantara 
kamu tetap disana” (Muttafaqun alaih). 


Baginda Sallallahu alahi wasallam ketika menyatakan isyarat 
dekatnya ajal baginda, dan beliau akan berpindah berkumpul 
bersama Ar-Rafig Al-A'la, baginda pun duduk diatas mimbar 
dan bersabda: «seorang hamba yang diminta untuk memilih 
diantara untuk diberikan kepadanya kehidupan didunia dan apa 
yang ada disisi Allah, maka pilihlah apa yang ada disisi Allah! 
Maka Abu Bakr Radiyallahu anhu pun menangis dan baginda 
Sallallahu alahi wasallam pun turut menangis. Maka beliau 
Radiyallahu anhu berkata: Ayah dan ibu kami menjadi tebusan 
bagimu!” (Muttafagun alaih). 


Tatkala ajal baginda Sallallahu alahi wasallam tersisa baki 
sedikit sahaja, baginda duduk diatas mimbar seraya bersabda 
bahawa seratus tahun selepas kewafatan baginda Sallallahu alaihi 
wassalam, tidak ada seorang pun daripada sahabatnya akan kekal 
diatas muka bumi ini. (Muttafagun alaih), dan itu semua berlaku 
sepertimana yang baginda Sallallahu alaihi wassalam sabdakan. 


Apabila baginda Sallallahu alahi wasallam memberitahu 
tentang pembukaan Baitul Magdis, kemudian datangnya penyakit 
ta'un yang telah menyebabkan kematian sejumlah besar orang- 
orang muslim, dan akan terjadinya pada suatu ketika kejadian 
harta yang melimpah ruah tetapi tidak seorang pun menerimanya. 
Sesungguhnya apa yang telah diberitahu oleh baginda Sallallahu 

alahi wasallam; iaitu tentang pembukaaan Baitul Maqdis, dan 
jangkitan penyakit ta'un yang menimpa kota Syam, kedua-dua 
kejadian ini berlaku ketika zaman khilafah Umar Radiyallahu 
anhu. Setelah itu, kejadian melimpahnya harta terjadi pada zaman 
khilafah Uthman bin Affan Radiyallahu anhu yang mana pada 
ketika itu, jika seseorang diberikan kepada seseorang seratus 
dinar pasti dia akan menolaknya. 


Baginda Sallallahu alaihi wasallam juga telah 
memberitahu tentang pembukaan kota-kota yang mana para 
penduduk kota tersebut akan keluar bagi mencari kesenangan dan 
kemakmuran, sabda baginda Sallahu alaihi wasallam: « dan 
Madinah adalah sebaik-baik tempat, kalau lah mereka tahu” 
(Muttafaqun alaih). Dan sesungguhnya Kisra dan Qaisar akan 
binasa dan diinfaqkan harta-harta nya ke jalan Allah. Dunia ini 
akan dibuka untuk umatnya, maka mereka pun berlumba-lumba 
untuk memperolehi dunia sepertimana yang dilakukan oleh umat 
sebelumnya. Dan juga baginda mengkhabarkan bahawa umat 
baginda benar-benar akan mengikuti kebiasaan dan jejak orang- 
orang sebelumnya, hingga sekiranya mereka masuk kedalam 
lubang biawak sekalipun mereka pasti akan mengikutinya. 
(Muttafaqun alaih). 


Demikian juga tentang pengkhabaran Rasulullah Sallallahu 
alaihi wasallam mengenai tanda-tanda kedatangan hari kiamat 
yang telah pun berlaku: hilangnya ilmu dan tersebarnya 
kebodohan, tersebarnya fitnah, banyaknya berlaku pembunuhan, 
dan manusia berlumba-lumba membina bangunan pencakar 
langit; yang mana Rasulullah Sallallahu alaihi wassalam telah 
khabarkan kepada para sahabatnya tentang apa yang akan berlaku 
sehingga terjadinya hari kiamat, Hudzaifah Radiyallahu anhu 
berkata: “Rasulullah Sallallahu alaihi wasallam pernah berdiri 

ditengah-tengah kami, beliau tidak meninggalkan satu 
pembahasan pun tentang apa yang akan terjadi sehingga 
terjadinya hari kiamat nanti, melainkan beliau telah 
menjelaskannya. Semua itu akan terus diingati oleh orang-orang 
yang akan memperingatinya dan dilupakan oleh orang-orang 
yang melupakannya; yakni tentang hal-hal yang akan terjadi 
sehingga tibanya hari kiamat” (Muttafaqun alaih). 


Begitu juga dengan pengkhabaran Rasul Sallallahu alaihim 
wasallam tentang apa yang baginda lihat di langit, Allah telah 
memperjalankan Muhammad Sallallahu alaihi wasallam pada 
malam hari dari Mekah ke Masjid AlAqsa, dan diangkat ke langit 
ke Sidratul Muntaha, kemudian baginda Sallallahu alaihi 
wasallam pulang ke Mekah pada malam tersebut. Dan baginda 
telah memberitahu para sahabatnya tentang apa yang baginda 
lihat di syurga dan neraka serta ahlinya, tentang Sidratul 
Muntaha dan juga apa yang baginda dengar dari decitan pena 
pengurusan alam semesta. 


Allah subhanahu wa taala telah mengurniakan baginda 
Sallallahu alaihi wasallam mukjizat yang berkaitan dengan 
fenomena alam: terbelahnya bulan kepada dua bahagian, ianya 
telah disaksikan oleh orang-orang di Mekah dan selain mereka. 


Dan diantara bukti kenabian baginda Sallallahu alahi 
wasallam yang terjadi pada manusia: bilangan manusia yang 
sangat ramai sehingga melebihi dari seratus ribu orang mampu 
memdengarkan khutbah terakhir baginda di Haj Wada. (H.R Abu 
Daud). 


Baginda Sallallahu alaihi wasallam juga telah mendoakan 
Anas Radiyallahu anhu untuk memiliki harta yang banyak dan 
anak yang ramai; sehinggakan anaknya melebihi dari seratus dua 

puluh orang anak. ( Muttafaqun alaih). 


Selain itu baginda Sallallahu alaihi wassalam telah berdoa 
supaya Allah memberikan rasa kasih dan sayang dari orang- 
orang muslim terhadap Abu Hurairah Raduyallahu anhu dan 
ibunya. Beliau berkata: “tidak lah diciptakan seorang mukmin 
melainkan mereka mendengarkan tentangku dan tidak pula 
melihatku tetapi dia akan menyayangiku” (H.R Muslim). 


Urwah AlBariqi Radiyallahu anhu telah didoakan oleh 
Rasul Sallallahu alaihi wasallam dengan keberkatan pada 
dagangannya; maka beliau pasti akan memperolehi keuntungan 
walaupun dengan hanya menjual pasir. (H.R Bukhari). 


Sembuhnya kaki Abdullah bin Atik Radiyallahu anhu yang 
patah selepas rasulullah Sallahu alaihi wasallam menyapunya. 
(H.R Bukhari). 


Rasulullah Sallallahu alahi wasallam telah meludah kedua 
mata Ali Radiyallahu anhu dengan dengan abu, maka ianya pun 
sembuh seperti tidak ada kesakitan yang dirasai sebelumnya. 
(Muttafaqun alaih). 


Selain itu, bukti-bukti kenabian baginda juga terjadi keatas 
binatang-binatang: pada suatu hari Rasulullah Sallallahu alaihi 
wasallam telah memasuki tembok milik sebahagian orang Ansar, 
yang mana didalamnya terdapat unta, dan apabila unta tersebut 
melihata baginda, ia pun menangis. Lalu Rasulullah Sallallahu 
alaihi wasallam menyapu atasnya dan ia pun berhenti menangis. 
Maka Rasulullah Sallallahu alaihi wasallam pun berkata kepada 
pemilik unta tersebut: “Tidakkah kamu takut akan Allah diatas 
haiwan ini yang mana Allah telah memberikannya kepadamu?! Ia 
mengadu kepadaku bahawa engkau menyakitinya dan 
melelahkannya” (H.R Abu Daud). 


a-algasim.com 


TANDA-TANDA BUKTI KENABIAN 11 


Demikian juga kita dapat lihat mukjizat baginda Sallallhu 
alaihi wassalam yang berlaku di Hudaibiyah, dimana pada waktu 
itu para sahabat yang bersama Rasulullah Sallallahu alaihi 
wasallam adalah seramai seribu lima ratus orang. Allah telah 
datangkan kepada baginda Sallallahu alaihi wasallam makanan 
dan minuman yang banyak mencukupi jumlah besar bilangan 
mereka. Jabir Radiyallahu anhu berkata: “Rasulullah Sallallahu 
alaihi wasallam meletakkan tangannya didalam sebuah cerek 
iaitu bekas yang kecil; maka keluarlah daripadanya air yang 
melimpah ruah diantara jari-jari baginda Sallallahu alaihi 
wasallam seperti mata air. Dari air tersebut mereka semua minum 
dan berwudhuk, ditanyakan kepada baginda Sallallahu alaihi 
wasallam: berapakah jumlah kamu semua? Rasulullah Sallalahu 
alaihi wasallam berkata: walaupun kami berjumlah seratus ribu, 
ianya pasti akan mencukupi jumlah tersebut,-jumlah kami 
seramai seribu lima ratus orang». (H.R Bukhari). 


Di peperangan Zat AlRiqa', Rasulullah Sallallahu alaihi 
wasallam mengumpulkan sejumlah air yang mencukupi untuk 
para askar beliau didalam sebuah bekas makanan. 


Begitu juga yang berlaku di Khaibar ketika mana makanan 
mereka hanya tinggal sedikit sahaja; maka Rasulullah Sallallahu 
alaihi wasallam menyuruh para sahabatnya menghimpunkan 
segala makanan milik mereka dan baginda pun berdoa untuk 
keberkatan dari Allah keatas makanan tersebut, dan kesemua 
mereka pun makan sehingga kenyang, jumlah mereka pada 
waktu itu adalah seramai seribu lima ratus orang. 


Ketika di Tabuk, seramai tiga puluh ribu orang meminta 
air dari baginda Sallallahu alaihi wasallam, maka mereka pun 
berwudhuk dengannya, maka terpancarlah air yang mencurah- 

curah sehingga mencukupi kesemua jumlah mereka. (H.R 
Muslim) 


Samurah bin Jundub Radiyallahu anhu berkata: “Pada 
suatu ketika kami makan bersama Rasulullah Sallallahu alaihi 
wasallam disebuah mangkuk yang bulat sehingga datangnya 
waktu malam, telah bangun sepuluh orang iaitu meninggalkan 
makanan tersebut, dan setelah itu duduk pula sepuluh orang 
selepasnya, kami berkata: Apakah yang telah kamu sajikan? 
Baginda Sallallahu alaihi wasallam menjawab: Apakah yang 
kamu hairankan? Tidaklah aku sajikan makanan untuk kalian 
melainkan apa yang ada didalam bekas ini, dan beliau Sallallahu 
alaihi wasallam menunjukkan dengan tangannya kepada bekas 
tersebut” (H.R Tirmizi) 


Allah Azza wa Jalla telah menundukkan pohon-pohon dan 
batu kepada baginda Sallallahu alaihi wasalam bagi 
membuktikan kenabiannya: Baginda Sallallahu alaihi wasallam 
telah turun kelembah bersama para sahabatnya, setelah itu telah 
bersatunya dua pohon yang berjauhan bagi melindungi 
Rasulullah Sallallahu alaihi wasallam setelah diberikan arahan 
oleh baginda. 


Telah berkumpulnya para jin dan memperdengarkan 
bacaaan AlQuran ketika baginda Sallallahu alaihi wasallam 
berada di Mekah; sebuah pohon yang berada berdekatan dengan 
Nabi Sallahu alaihi wasalam yang memberitahu akan hal 
tersebut. (Muttafaqun alaih). 


Ketika baginda Sallallahu alaihi wasallam memberi 
khutbah diatas akar sebuah pokok kurma di masjidnya, dimana 
akar tersebut telah dijadikan sebagai mimbar baginda Sallallahu 
alaihi wasallam, akar tersebut merengek menangis seperti 

tangisan kanak-kanak kecil, sehingga rasul Sallalahu alaihi 
wasallam menyapunya dengan tangan baginda; maka ia pun 
berhenti menangis. ( H.R Bukhari). 


Baginda Sallallahu alaihi wasallam bersabda: 
“Sesungguhnya aku tidak tahu akan sebuah batu yang berada di 
Mekah, ianya telah memberi salam kepadaku sebelum aku 
diutuskan menjadi Rasul, akan tetapi aku telah pun mengenalinya 
sekarang”. (H.R Muslim). 


Rasul Sallallahu alaihi wasallam telah naik ke bukit Uhud 
bersama sekumpulan sahabatnya, dan telah bergegarnya bukit 
tersebut, maka Rasulullah memukulnya dan berkata: “Tetaplah 
kamu wahai Uhud”, makan ia pun menjadi tetap. ( H.R Bukhari). 


Dan Allah memberikan pertolongan kepada baginda 
Sallallahu alaihi wasallam melalui pertolongan dari para malaikat 
keatas baginda, yang tidak ada seorang pun sebelum baginda 
diberikan mujizat berbentuk pertolongan dari malaikat. Di kota 
Mekah, malaikat gunung telah meminta izin darinya Sallallahu 
alaihi wasallam untuk meletakkan dua bunuh gunung yang 
terdapat di Mekah keatas orang-orang kafir, maka baginda 
Sallallahu alaihi wasallam memintanya untuk dipertangguhkan 
hal tersebut. 


Sewaktu hijrah, Allah telah berfirman: Sedang ia salah 


seorang dari dua sahabat semasa mereka berlindung di dalam 
gua, ketika ia berkata kepada sahabatnya: “Janganlah engkau 
berdukacita, sesungguhnya Allah bersama kita”. Maka Allah 
menurunkan perasaan tenang dan tenteram kepada nabi 
Muhammad Sallallahu alaihi wasallam dan menguatkannya 
dengan bantuan tentera malaikat yang kamu tidak dapat lihat». 

Dan di peperangan Badar, para malaikat turut serta 
memerangi musuh-musuh baginda Sallallahu alaihi wasallam. 
Manakala di peperangan Uhud Rasul Sallallahu alaihi wasallam 
menyaksikan sendiri malaikat Jibril dan Mikail berlawan 
menentang musuh baginda Sallallahu alaihi wasallam. ( 
Muttafaqun alaih). Selain itu juga, malaikat Jibril Alaihi Assalam 
bersama-sama baginda Sallallahu alaihi wasallam menuju dari 
AlKhandak ke Bani Quraizhah. (H.R Bukhari). 


Dan diantara mukjizat baginda yang lain ialah: Allah 
memelihara baginda Sallallahu alaihi wasallam dari musuh- 
musuh baginda. Maka Allah telah berfirman: #Sesungguhnya 


Allah akan memeliharamu dari kejahatan manusia; maka 


mereka tidak mampu untuk melakukan sesuatu kejahatan 
terhadap baginda Sallallahu alaihi wasallam walaupun mereka 
mempunyai kekuatan dan bilangan yang ramai. 


Baginda Sallallahu alaihi wasallam telah disihir oleh 
beberapa orang yahudi; Allah telah mengkhabarkan perihal 
tersbut kepada Rasul tentang sihir mereka keatas baginda, dan 
Allah telah membatalkan sihir tersebut. Allah Subhanahu wa 
taala juga telah memberitahu baginda tentang daging kambing 
biri-biri yang telah diletakkan racun padanya. 


Akhlak dan peribadi baginda Sallallahu alaihi wasallam 
yang luhur, terpuji dan sempurna juga merupakan salah satu dari 
mukjizat baginda Sallallahu alaihi wasallam. 


Setelah perutusan baginda Sallallahu alaihi wassalam 
sebagai rasul Allah, adalah mentaati baginda Sallallahu alaihi 
wasallam merupakan suatu kewajipan bagi orang muslim, dan 
hendaklah mendahului baginda Sallallahu alaihi wasallam 

sebelum diri sendiri dan juga harta. Sesungguhnya Rasul 
Sallallahu alaihi wasallam wafat tanpa meninggal satu dirham 
mahupun satu dinar, dan tidak juga meninggalkan seekor 
kambing biri-biri mahupun seekor unta, kecuali seekor baghal, 
beberapa senjata miliknya dan juga baju besi baginda Sallallahu 
alaihi wasallam. Kesemua peninggalan tersebut telah digadaikan 
kepada seorang yahudi berjumlah tiga puluh saa' barli yang 
dibeli untuk keluarga baginda Sallallahu alaihi wasallam. 


Wa ba'du, wahai orang-orang muslim: 


Sesiapa yang merenungi sejarah hidup Nabi Sallallahu alahi 
wasallam dari kelahirannya sehingga wafatnya Baginda 
Sallallahu alahi wasallam; dia akan mengetahui bahawa Baginda 
Sallallahu alahi wasallam merupakan utusan Allah yang benar, 
baginda datang membawa kalam yang tidak pernah didengari 
oleh orang-orang terdahulu dan juga orang-orang yang akan 
datang selepasnya, bahawasanya tiada sesiapa boleh menandingi 
baginda Sallallahu alahi wasallam. Baginda Sallallahu alahi 
wasallam sentiasa menyeru umatnya kepada mengtauhidkan 
Allah subhanahu wa taala, memberi petunjuk kepada segala 
kebaikan dan memberi larangan kepada segala kejahatan. Dan 
Allah telah mengurniakan keatas Bagindamukjizat-mukjizat yang 
hebat dan ajaib. 


Baginda Sallallahu alahi wasallam telah datang membawa 
agama yang paling sempurna, dan dihimpunkan segala keindahan 
dan kelebihan keatas umatnya dibandingkan dengan umat-umat 
yang sebelumnya, maka umat Baginda Sallallahu alahi wasallam 
merupakan umat yang teristimewa dari segala aspek kehidupan. 
Segala kelebihan yang dikurniakan keatas umat ini tidak lain 
tidak bukan adalah disebabkan oleh Nabi kita Muhammad 

Sallallahu alahi wasallam. Daripada Baginda mereka yakni 
umatnya mempelajarinya, dan baginda lah yang memerintahkan 
mereka melakukan hal tersebut, maka mereka telah menjadi 
orang yang paling berilmu, paling beriman, adil dan merupakan 
sebaik-baik penduduk bumi. 


Aku berlindung kepada Allah dari syaitan yang terkutuk. 
Katakanlah wahai Muhammad: “Sesungguhnya aku 


hanyalah seorang manusia seperti kamu, diwahyukan kepadaku 
bahawa Tuhanmu hanyalah Tuhan Yang Satu; oleh itu, sesiapa 
yang percaya dan berharap akan pertemuan dengan Tuhannya, 
hendaklah dia mengerjakan amal yang soleh dan janganlan dia 
mempersekutukan Allah dalam beribadah kepadanya dengan 
sesiapa punè. 


Semoga Allah memberkatiku dan kamu semua dengan 
AlQuran AlKarim. 

KHUTBAH YANG KEDUA 


Segala puji bagi Allah diatas ihsanNya, dan syukur keatas 
taufiq dan pemberianNya. Dan aku bersaksi bahawa tiada tuhan 
yang layak disembah melainkan Allah, tiada sekutu bagiNya, dan 
aku bersaksi bahawa Muhammad itu hamba dan pesuruhnya, 
selawat dan salam yang banyak keatas baginda, ahli keluarganya 
dan para sahabat Baginda. 


Wahai kaum muslimin: 


Merenungkan kesemua mukjizat-mukjizat dan bukti-bukti 
akan kebenaran kenabian Nabi kita Muhammad Sallallahu alahi 
wasallam akan menguatkan imanan kita. Selain itu darjat 
seseorang juga akan ditingkatkan apabila dia merenung dan 
memikirkan segala kebaikan dan kelebihan yang dimiliki oleh 
Rasul Sallallahu alahi wasallam dan juga tentang syariat suci 
baginda. Sesungguhnya kita hanya akan dapat mengenali Allah 
Azza wa Jall melalui baginda Sallallahu alahi wasallam. 


Dan bagi sesiapa yang ingin mengetahui tentang kebenaran 
risalah yang dibawa oleh Muhammad Sallallahu alahi wasallam 
juga bukti-buktinya yang nyata, maka hendaklah dia mempelajari 
AlQuran yang agung. 


Maka disebabkan keperluan manusia kepada kebenaran Rasul 
Sallallahu alahi wasallam melebihi daripada segala jenis 
keperluan yang lain; Allah Subhanahu wa taala telah 
memudahkan untuk hamba-hambanya, iaitu dengan 
menunjukkan bukti-bukti yang banyak, jelas dan nyata yang akan 
membolehkan kita untuk mempercayai dan membenarkan 
kenabian para nabiNya. Bahawasanya seseorang yang tidak 
mempercayai dan ragu-ragu akan bukti-bukti dan tanda-tanda 
kenabian yang telah ditunjukkan oleh Allah adalah mereka yang 

degil dan sombong. 


Dan kesemua kebaikan akan datang apabila kita teguh dan 
tetap beriman dengan kenabian dan taat kepada baginda 
Sallallahu alahi wasallam. 


Ketahuilah bahawa Allah subhanahu wa taala telah menyuruh 
kita untuk berselawat dan salam keatas Nabinya Sallallahu alahi 
wasallam. 

